CELEX: 62011TN0419
Language: sk
Date: 2011-07-29 00:00:00
Title: Vec T-419/11: Žaloba podaná 29. júla 2011 — Ellinika Touristika Akinita/Komisia

24.9.2011   
            
            
               SK
            
            
               Úradný vestník Európskej únie
            
            
               C 282/43
            
         Žaloba podaná 29. júla 2011 — Ellinika Touristika Akinita/Komisia
   (Vec T-419/11)
   2011/C 282/80
   Jazyk konania: gréčtina
   
      Účastníci konania
   
   
      Žalobkyňa: Ellinika Touristika Akinita AE (Atény, Grécko) (v zastúpení: N. Fragkakis, avocat)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               prijal žalobu v celom rozsahu,
            
         
               —
            
            
               zrušil napadnuté rozhodnutie Komisie, ktoré bolo určené Helénskej republike,
            
         
               —
            
            
               nariadil náhradu spolu s úrokmi akejkoľvek sumy, ktorá sa prípadne „vymohla“ priamo alebo nepriamo od žalobkyne pri výkone napadnutého rozhodnutia,
            
         
               —
            
            
               zaviazať Komisiu na náhradu trov konania.
            
         
      Dôvody a hlavné tvrdenia
   
   Touto žalobou žalobkyňa navrhuje, aby bolo zrušené rozhodnutie Európskej komisie K(2011)3504 v konečnom znení z 24. marca 2011, ktorým sa pomoc poskytnutá gréckymi orgánmi v prospech štátnych kasín, K 16/2010 (ex NN 22/2010, ex CP 318/2009)], vyhlasuje za nezákonnú štátnu pomoc.
   Žalobkyňa uvádza tieto žalobné dôvody na zrušenie:
   
                
            
            
               Prvý žalobný dôvod je založený na nesprávnom výklade a uplatnení článku 107 ods. 1 ZFEÚ ako aj nedostatočnom odôvodnení porušujúcom článok 296 ZFEÚ. Detailnejšie, sporné opatrenie i) neposkytuje kasínam v Parnitha a na Korfu žiadne finančné výhody vyplývajúce z prevodu štátnych zdrojov, ii) nemá selektívnu povahu, a iii) neovplyvňuje obchod medzi členskými štátmi a nenarúša ani nie je spôsobilé narušiť hospodársku súťaž.
            
         
                
            
            
               Druhý žalobný dôvod je založený na nesprávnom výklade a uplatnení článku 14 ods. 1 prvá veta nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie článku 93 Zmluvy o ES (Ú. v. ES L 83, s. 1; Mim. vyd. 08/001, s. 339). Detailnejšie, i) nezákonná štátna pomoc sa môže vymáhať iba u skutočného príjemcu pomoci, a ii) medzi skutočnými príjemcami sporného opatrenia (čiže zákazníkmi kasín) a osobami, ktorým je rozhodnutie o vymáhaní určené (čiže kasínami v Korfu, Parnitha a Thesalonikách), ktoré nemusia platiť vstupné, nie je zhoda.
            
         
                
            
            
               Tretí žalobný dôvod je založený na nesprávnom výklade a uplatnení článku 14 ods. 1 druhá veta uvedeného nariadenia. Vymáhanie spornej pomoci je v rozpore so: i) zásadou legitímnej dôvery, a so ii) zásadou proporcionality.